Lav et referat af nedenstående tekst:

Tekst:
Nordjyllands uddannelsesinstitioner slog i dag dørene op til en stor messe med bud på 100 forskellige uddannelser. Oplæggene blev holdt i Musikkens Hus og på Aalborg Universitet ved havnekajen. Mange unge tog imod tilbuddet om at få informationer om videregående uddannelser, og det var en bred vifte af uddannelser inden for blandt andet sociologi , psykologi , politik, jura og robotteknologi. Og den personlige kontakt med uddannelsesinstitutionerne betyder noget for de unge. - Det er spændende at komme ud og se, hvad der sker, i stedet for at man bare søger på nettet. Så kan man ligesom høre om uddannelserne og stille spørgsmål, siger gymnasieelev Jeanette Bryde fra Klitmøller. - Det er meget indbydende. Det er meget rart, at man kan komme og se de uddannelser, man kan vælge imellem og få indblik i, hvad man kan bruge de næste par år på, og finde ud af miljøet her, og hvordan menneskene er her, siger gymnasieelev Karoline Rasmussen fra Klitmøller. Mange af de besøgende kom også fra andre steder i Danmark end Nordjylland.

Referat:
Messe i Aalborg tiltrak mange unge, som kunne høre nærmere om de videregående uddannelser.